เทศบัญญัติเทศบาลตำบลห้วยไคร้เทศบัญญัติเทศบาลตำบลห้วยไคร้เรื่องการควบคุมแหล่งเพาะพันธุ์ยุงลายพ.ศ.๒๕๕๑[๑] โดยที่เป็นการสมควรออกเทศบัญญัติเทศบาลตำบลห้วยไคร้ว่าด้วยการควบคุมแหล่งเพาะพันธุ์ยุงลายในเขตเทศบาลตำบลห้วยไคร้อาศัยอำนาจตามความในมาตรา ๖๐ และมาตรา ๕๐ (๔)แห่งพระราชบัญญัติเทศบาล พ.ศ. ๒๔๙๖ และที่แก้ไขเพิ่มเติมจนถึง (ฉบับที่ ๑๒) พ.ศ.๒๕๔๖ ประกอบกับมาตรา ๒๐ แห่งพระราชบัญญัติการสาธารณสุข พ.ศ. ๒๕๓๕เทศบาลตำบลห้วยไคร้โดยความเห็นชอบของสภาเทศบาลตำบลห้วยไคร้และโดยความเห็นชอบของผู้ว่าราชการจังหวัดเชียงรายจึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลห้วยไคร้เรื่อง การควบคุมแหล่งเพาะพันธุ์ยุงลาย พ.ศ. ๒๕๕๑ข้อ ๒เทศบัญญัตินี้ให้ใช้บังคับในเขตเทศบาลตั้งแต่วันถัดจากวันที่ได้ประกาศโดยเปิดเผยณ สำนักงานเทศบาลตำบลห้วยไคร้ แล้วเจ็ดวันข้อ ๓บรรดาเทศบัญญัติ กฎ ข้อบังคับระเบียบ และคำสั่งอื่นใดในส่วนที่ตราไว้แล้ว หรือซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนข้อ ๔ในเทศบัญญัตินี้มูลฝอย หมายความว่า เศษกระดาษเศษผ้า เศษอาหาร เศษสินค้า เศษวัตถุ ถุงพลาสติก ภาชนะที่ใส่อาหาร เถ้า มูลสัตว์ ซากสัตว์หรือสิ่งอื่นใด ที่เก็บกวาดจากถนน ตลาด ที่เลี้ยงสัตว์หรือที่อื่นและหมายความรวมถึง มูลฝอยติดเชื้อ มูลฝอยที่เป็นพิษหรืออันตรายจากชุมชนอาคาร หมายความว่า ตึก บ้านเรือน โรง ร้าน แพ คลังสินค้าสำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้แหล่งเพาะพันธุ์ยุงลาย หมายความว่าสภาวะที่มีน้ำขังได้ในระยะเวลาที่เกินกว่า ๗ วัน ซึ่งยุงลายสามารถวางไข่และพัฒนาเป็นลูกน้ำได้เจ้าพนักงานท้องถิ่น หมายความว่านายกเทศมนตรีตำบลห้วยไคร้เจ้าพนักงานสาธารณสุข หมายความว่าผู้ที่ได้รับการแต่งตั้งจากรัฐมนตรีว่าการกระทรวงสาธารณสุขตามพระราชบัญญัติการสาธารณสุขพ.ศ. ๒๕๓๕ ที่มีเขตอำนาจในเขตเทศบาลตำบลห้วยไคร้ข้อ ๕ห้ามมิให้ผู้ใดทิ้ง หรือทำให้มีขึ้นซึ่งมูลฝอยรวมทั้งกระป๋อง กะโหลก กะลา ยางรถยนต์หรือมูลฝอยอื่น ๆที่อาจขังน้ำได้ในที่หรือทางสาธารณะเว้นแต่ในที่หรือในถังรองรับมูลฝอยที่เทศบาลตำบลห้วยไคร้จัดไว้ให้ข้อ ๖เจ้าของหรือผู้ครอบครองอาคารหรือเคหสถานต้องเก็บกวาดและดูแลมิให้มีมูลฝอย รวมทั้งกระป๋อง กะโหลก กะลา ยางรถยนต์หรือมูลฝอยอื่น ๆ ที่อาจขังน้ำได้ในอาคารหรือเคหสถาน รวมทั้งบริเวณรอบ ๆทั้งนี้โดยเก็บลงถังมูลฝอยที่มีฝาปิดหรือบรรจุถุงพลาสติกที่มีการผูกรัดปากถุงหรือโดยวิธีการอื่นใดที่เจ้าพนักงานสาธารณสุขแนะนำข้อ ๗ในกรณีที่เทศบาลตำบลห้วยไคร้ให้บริการเก็บขนมูลฝอยเพื่อนำไปกำจัดเจ้าของอาคารหรือเคหสถานมีหน้าที่เสียค่าธรรมเนียมการเก็บขนมูลฝอยตามอัตราท้ายเทศบัญญัติเทศบาลตำบลห้วยไคร้เรื่อง การควบคุมการกำจัดสิ่งปฏิกูลและมูลฝอย พ.ศ. ๒๕๔๓ และที่แก้ไขเพิ่มเติม(ฉบับที่ ๑) พ.ศ. ๒๕๔๘ข้อ ๘เจ้าของหรือผู้ครอบครองอาคาร เคหสถานหรือสถานที่ใด ๆ ที่มีแหล่งน้ำที่อาจเป็นแหล่งเพาะพันธุ์ยุงลายจะต้องดูแลมิให้เป็นแหล่งเพาะพันธุ์ยุงลายข้อ ๙เจ้าของหรือผู้ครอบครองอาคาร เคหสถานต้องดูแลทำความสะอาดและเปลี่ยนน้ำในแจกัน ถ้วยรองขาตู้กับข้าว ภาชนะอื่น ๆ ที่มีน้ำขังอย่างน้อยทุก ๗ วัน และจัดให้มีฝาปิดตุ่มน้ำที่มีอยู่ในอาคารและเคหสถานให้มิดชิดสามารถป้องกันการวางไข่ของยุงลายได้ข้อ ๑๐ในกรณีที่ปรากฏแก่เจ้าพนักงานท้องถิ่นหรือเจ้าพนักงานสาธารณสุขว่า อาคารเคหสถาน หรือสถานที่อื่นใดมีแหล่งเพาะพันธุ์ยุงลาย เจ้าพนักงานท้องถิ่นหรือเจ้าพนักงานสาธารณสุขอาจออกคำสั่งเป็นหนังสือให้ผู้เป็นเจ้าของหรือครอบครองอาคารเคหสถาน หรือสถานที่นั้น ปรับปรุงแก้ไขในเวลาตามสมควรได้หากผู้ที่ได้รับคำสั่งตามวรรคหนึ่งไม่ปฏิบัติตามคำสั่งนั้น โดยไม่มีเหตุผลอันสมควร เจ้าพนักงานท้องถิ่นอาจเข้าไปดำเนินการแก้ไขเองได้เพื่อการควบคุมแหล่งเพาะพันธุ์ยุงลายและหากมีค่าใช้จ่ายอื่นใดที่เกิดขึ้นเพื่อการนี้ให้เจ้าของหรือผู้ครอบครองอาคารหรือเคหสถาน หรือสถานที่นั้นเป็นผู้รับผิดชอบข้อ ๑๑ในกรณีที่เทศบาลตำบลห้วยไคร้ได้จัดเจ้าหน้าที่ไปทำการกำจัดยุงในอาคารหรือเคหสถาน หรือสถานที่ใด ๆ เจ้าของหรือผู้ครอบครองอาคาร เคหสถาน หรือสถานที่นั้นจะต้องให้ความร่วมมือและอำนวยความสะดวกตามสมควรข้อ ๑๒ผู้ใดฝ่าฝืนข้อ ๕ ข้อ ๖ และข้อ ๗ต้องระวางโทษตามพระราชบัญญัติการสาธารณสุข พ.ศ. ๒๕๓๕ มาตรา ๗๓ วรรคสองข้อ ๑๓ผู้ใดฝ่าฝืนข้อ ๘ ข้อ ๙ ข้อ ๑๑ต้องระวางโทษปรับไม่เกินหนึ่งพันบาทข้อ ๑๔ให้นายกเทศมนตรีตำบลห้วยไคร้เป็นผู้รักษาการตามเทศบัญญัตินี้ และมีอำนาจออกระเบียบ คำสั่ง ประกาศเพื่อปฏิบัติการให้เป็นไปตามเทศบัญญัตินี้ประกาศณ วันที่ ๑ กรกฎาคม พ.ศ. ๒๕๕๑เสถียรกาโนนายกเทศมนตรีตำบลห้วยไคร้ปริยานุช/ผู้จัดทำ๗พฤษภาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๔๘ ง/หน้า ๑๕๑/๓๐ เมษายน ๒๕๕๒